**Omasteta surnute matmise teenus**

**Väikehange**

**Lugupeetud pakkuja!**

Kutsume Teid esitama pakkumust Tapa vallas omasteta surnute matmiseks perioodil 01.01.2019 – 31.12.2021.

Teenuse kirjeldus:

Tapa vallas on aasta jooksul ~ 10 lahkunut, kellel ei ole omakseid ning kelle matmise korraldab vald. Teenus koosneb urnimatusest, mille osutamisel tuleb järgida kalmistuseaduse § 2, § 3, § 9 ja § 10 ning Tapa Vallavolikogu 18.12.2014 määruses nr 32 „Tapa linnakalmistu kasutamise eeskiri“ ja Tamsalu Vallavolikogu 20.02.2013 määruses nr 8 „Kalmistu kasutamise eeskiri“ esitatud nõudeid.

Pakkumus peab sisaldama:

Pakkuja nimi, aadress ja kontaktandmed.

Ühe urnimatuse kogumaksumus ehk paketi hind, mis sisaldab järgmisi komponente:

* urni maksumus;
* lahkunuga tehtavad toimingud;
* ühekordsed toimingud ja tarvikud;
* tuhastamine;
* haua korrastamine.

Komponentide hinnad tuua välja ka eraldi.

Lisaks paketi maksumusele esitada ka järgmised hinnad:

* külmkambri 1 ööpäeva maksumus;
* transpordi 1 km maksumus.

Lepingu tingimused:

Leping sõlmitakse pakkumuses esitatud hindade alusel Tapa Vallavalitsuse korraldusega.

Tasumine teenuse eest toimub 14 päeva jooksul aktsepteeritud arve alusel.

Pakkumuses esitatud hindasid võib muuta üks kord kalendriaasta jooksul (mitte varem kui 2019. a), esitades kolm kuud enne hinna muutmist põhjendatud taotluse vallavalitsusele.

Pakkumus esitada digitaalselt allkirjastatuna e-posti aadressil vallavalitsus@tapa.ee hiljemalt **20. detsember 2018 kell 10:00.**

Vajadusel peetakse pakkujatega läbirääkimisi.

Juhul, kui pakkumused ületavad oluliselt eeldatavat maksumust, on hankijal õigus lükata kõik pakkumused tagasi.

Nõuetele vastavate pakkumuste hulgast tunnistatakse edukaks majanduslikult soodsaim pakkumus.

Täiendav info: sotsiaalhoolekande juhtivspetsialist Maarika Mändla, tel 3258691, e-post maarika.mandla@tapa.ee.